Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 122/14/8802	Košice I, 6.5.2014
EEČ : 2-63-137-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
- v Košiciach a inde si pravidelne neplní vyživovaciu povinnosť na mal. XXXXX, nar. XXXXX a mal. XXXXX., nar. XXXXX, hoci táto mu vyplýva priamo zo Zákona o rodine č. 36/2005 Z. z. a výška ktorej bola upravená rozsudkom Okresného súdu v XXXXX sp. zn. XXXXX zo dňa 08.03.2005, ktorý nadobudol právoplatnosť dňa 27.04.2005, na základe ktorého bol zaviazaný prispievať na mal. XXXXX sumou vo výške 1.200,-Sk (39,83,-€) mesačne a na mal. XXXXX sumou vo výške 1.300,-Sk (43,15,-€) mesačne t.j. spolu 82,98,-€ mesačne k rukám matky a to vždy do 15. dňa tohto ktorého mesiaca vopred počnúc od 01.03.2005 do budúcna, čím takto za obdobie od mája roku 2013 do súčasnosti dlhuje na výživnom XXXXX, nar. XXXXX, trvale bytom XXXXX, ul. XXXXX sumu v celkovej výške 272,78,-€, pričom bol v predchádzajúcich dvadsiatich štyroch mesiacoch bol za taký čin rozsudkom Okresného súdu XXXXX XXXXX pod sp. zn. XXXXX právoplatne odsúdený        

lebo zanikla trestnosť činu

Odôvodnenie:
Uznesením povereného príslušníka  Obvodného oddelenia PZ XXXXX - XXXXX, sp. zn. ČVS: ORP-XXXXX-2014 z 13.02.2014 bolo začaté trestné stíhanie a uznesením vyšetrovateľa OR PZ XXXXX, OKP, sp. zn. ČVS: ORP-XXXXX-2014 dňa 24.03.2014 vznesené obvinenie XXXXX  pre prečin zanedbania povinnej výživy podľa § 207 ods. 1, ods. 3 písm. c) Trestného zákona  na tom skutkovom základe, že 

- v Košiciach a inde si pravidelne neplní vyživovaciu povinnosť na mal. XXXXX., nar. XXXXX a mal. XXXXX., nar. XXXXX, hoci táto mu vyplýva priamo zo Zákona o rodine č. 36/2005 Z. z. a výška ktorej bola upravená rozsudkom Okresného súdu v XXXXX, sp. zn. XXXXX zo dňa 08.03.2005, ktorý nadobudol právoplatnosť dňa 27.04.2005, na základe ktorého bol zaviazaný prispievať na mal. XXXXX sumou vo výške 1.200,-Sk (39,83,-€) mesačne a na mal. XXXXX sumou vo výške 1.300,-Sk (43,15,-€) mesačne t.j. spolu 82,98,-€ mesačne k rukám matky a to vždy do 15. dňa tohto ktorého mesiaca vopred počnúc od 01.03.2005 do budúcna, čím takto za obdobie od mája roku 2013 do súčasnosti dlhuje na výživnom XXXXX, nar. XXXXX, trvale bytom XXXXX, ul. XXXXX sumu v celkovej výške 272,78,-€, pričom bol v predchádzajúcich dvadsiatich štyroch mesiacoch bol za taký čin rozsudkom Okresného súdu XXXXX I pod sp. zn. XXXXX právoplatne odsúdený        

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa na podanie obžaloby. 

Na Okresnú prokuratúru XXXXX I sa dňa 02.05.2014 osobne dostavil obvinený XXXXX a predložil originály poštových poukážok, z ktorých je zrejmé, že dlh na výživnom bol uhradený v celom rozsahu, vrátane mesiaca apríl 2014.
Poštovým poukazom č. 25018 z 02.05.2014 bola uhradená suma 355,76 EUR, spočívajúca z dlžnej sumy (272,78 EUR) a bežného výživného (82,98 EUR). 
Poškodená XXXXX potvrdila, že obvinený jej uhradil výživné vo výške 355,76 EUR, teda celý dlh a  nedlhuje na výživnom (za toto stíhané obdobie) žiadnu sumu. 

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor